AQShda saylovlar arafasida “Al-Qoida” hujumlar uyushtirishi mumkin

“Al-Qoida” AQShning Nyu-York, Texas va Virjiniya shtatlarida mamlakat prezidentligiga saylovlardan bir kun oldin teraktlar uyushtirishi mumkin. Bu haqda o‘z manbalariga tayanib, CBS News xabar berdi, deb yozadi “Korrespondent.net”.

Terrorchilar aynan qayerda hujumlar uyushtirishi mumkinligiga amaldorlar aniqlik kiritmadi.
FQB ushbu ma’lumotga izoh bermadi. Ammo manba ta’kidlashicha, maxsus xizmat har qanday potensial xavflarni aniqlash va ularning oldini olish uchun federal va mahalliy huquq-tartibot organlari bilan yaqin hamkorlik qilmoqda.
AQSh prezidentligiga saylovlar 8-noyabr kuni bo‘lib o‘tadi. Jamoatchilik fikriga ko‘ra, demokratlardan nomzod Klinton Trampni bir necha foiz orqada qoldirmoqda.